Фронт офис Троян

В гр. Троян функционира фронт офис за обслужване на клиенти на НАП. Фронт- офисът е разположен в общинска сграда, в централната част на града, с адрес: гр. Троян, ул. „Раковски“ №55, ет.2, ст. №7 и №8, пощенски код 5600, телефон за връзка 0670/ 63137 и 0670/60856.

Близо стоящи сгради:

* на север – жилищна сграда и Общинския пазар на гр. Троян;
* на изток – сграда на Община Троян, в която се помещава читалище „Развитие“, общински паркинг;
* на запад – ул. „Раковски“ и градския парк на гр. Троян;
* на юг – жилищна сграда

Най-близката спирка на обществен транспорт в близост до сградата на офиса е на ул. „Димитър Икономов - Димитриката“, спирка „Автогара“ по линията м. „Кнежки лъг“ – разклон „Калейца“. Отстоянието от спирката до сградата е около 220 м, като посокага е на север по права линия. Пресичат се две пресечки, в посока към Общински пазари. Препятствия при движение по тротоара няма. Пред сградата, в посока запад, се намира безплатен обществен паркинг, с места за хора с увреждания. След влизане във входа следват 4 бр. стъпала до първия етаж, като в лявата страна е осигурен достъп на хора с увреждания с изградена наклонена естакада за достъпна архитектурна среда. След няколко метра следва изкачване на 8 броя стъпала, междинна площадка, вдясно от нея 4 броя стъпала, отново междинна площадка и след 8 броя стъпала се стига до площадката на втория етаж, като в ляво се намира входът за коридора. В началото на коридора, от дясната страна са разположени стаи №7 и №8 за обслужване на клиенти на НАП. Няма система за електронно управление на опашки. Вратите на стаите се отварят навътре.

При невъзможност за достигане до фронт офиса, лицето с увреждане, може да бъде обслужено на първия етаж, в обособено за целта място, след позвъняване на звънец, намиращ се на първия етаж или позвъняване на телефони: 0670/6 3137 и 0670/6 0856. Тази възможност е публично обявена чрез съобщение на входа и първия етаж на сградата.